# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 05

от 10.04.2025 г.

**Р Е Ш Е Н И Е**

**№ КЗЗ – 05**

**от 10 април 2025 година**

**ЗА: Утвърждаване на площадки и трасета за проектиране, промяна предназначението на земеделски земи за неземеделски нужди, включване на земеделски земи в границите на урбанизираните територии, разрешаване временно ползване на земеделски земи, отменяне, изменяне и потвърждаване на решения**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***I. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**1.** Променя предназначението на 44765 кв. м земеделска земя, трета категория, неполивна, собственост на О. Б., за изграждане на обект: „Обслужващи улици“, поземлени имоти с идентификатори 07079.2.3190, 07079.2.2703, 07079.2.2691, 07079.2.2049, 07079.2.3286, 07079.2.4001, 07079.2.3285, 07079.2.4002, 07079.2.3284, 07079.2.3209, 07079.2.3208, 07079.2.3206, 07079.2.3942, 07079.2.2718, 07079.2.3807, 07079.2.3808, 07079.2.3921, 07079.2.3922, 07079.2.3924, 07079.2.3991, 07079.2.3992, 07079.2.3993, 07079.2.3287, 07079.2.3269, 07079.2.3268 и 07079.2.3205 по КККР на гр. Бургас, местности „За баните“, „Лъджа йолу“, „Хайнлъка“ и „Тъмното“, община Бургас, област Бургас, при граници, посочени в приложените списък (регистър) на засегнатите имоти и влезли в сила ПУП – ПРЗ и ПУП-ПУР.

На основание чл. 30, ал. 4 от ЗОЗЗ такса не се заплаща.

***II. На основание чл. 40, ал. 1, т. 7 от Закона за опазване на земеделските земи, във връзка с чл. 93, ал. 1 от Административнопроцесуалния кодекс:***

**2.** Уважава частично възражението на Кмета на Община Гоце Делчев, срещу Решение № ПО-10-02/27.02.2025 г., точка 21 на Комисията по чл. 17, ал. 1, т. 1 от ЗОЗЗ към Областна дирекция „Земеделие” – Благоевград, с което е отказано да се разреши временно ползване за срок до 27.02.2035 г. на 242 кв. м земеделска земя, шеста категория, неполивна, собственост на О. Г., за: „Обособяване на велотрасе с начало о.т. 74 по рег. план на с. Мосомище до натурален басейн в ПИ 49432.31.34 в местността „Тополица“ на с. Мосомище“, в част от поземлени имоти с идентификатори 49432.31.33 и 49432.30.104 по КККР на с. Мосомище, местността „Тополица“, община Гоце Делчев, област Благоевград, поради следните мотиви:

Подадено е заявление от Кмета на Община Гоце Делчев рег. индекс АО-2061/04.11.2024 г. на Министерство на земеделието и храните (МЗХ) с искане за разрешаване на временно ползване за срок 10 години на земеделска земя за неземеделски нужди в размер на 0,242 дка, имот/имоти № 49432.31.33, собственост на О. Г. за обект: Обособяване на велотрасе с начало о.т. 74 по рег. план на с. Мосомище до натурален минерален басейн в местността „Тополица“, землището на село Мосомище и подобряване на достъпа и пространството около басейна, в землището на с. Мосомище, община Гоце Делчев, област Благоевград. Предложението е изпратено по компетентност към Областна дирекция „Земеделие” – гр. Благоевград с писмо изх. № АО-2061/08.11.2024 г. на Министерство на земеделието и храните.

С Решение № ПО-10-02/27.02.2025 г., точка 21 на Комисията по чл. 17, ал. 1, т. 1 от ЗОЗЗ към Областна дирекция „Земеделие” – Благоевград, е отказано да се разреши временно ползване за срок до 27.02.2035 г. на 242 кв. м земеделска земя, шеста категория, неполивна, собственост на О. Г., за: „Обособяване на велотрасе с начало о.т. 74 по рег. план на с. Мосомище до натурален басейн в ПИ 49432.31.34 в местността „Тополица“ на с. Мосомище“, в част от поземлени имоти с идентификатори 49432.31.33 и 49432.30.104 по КККР на с. Мосомище, местността „Тополица“, община Гоце Делчев, област Благоевград, поради следните мотиви:

Съгласно предвиденият проект се предвижда изкопи и цялостни насипи с уплътнен несортиран камък в ПИ 49432.30.104, както и оформяне на канавки и поставяне на маркировка и пътни знаци. Цитираните дейности ще доведат до унищожаване на хумусния слой. С оглед цитираното, заявителят следва да проведе административна процедура по промяна на предназначението на земеделските имоти за неземеделски нужди, с цел законосъобразното реализиране на описаните строително-монтажни дейности.

Подаденото възражение от Кмета на Община Гоце Делчев е относно това, че с Решение № ПО-10-02/27.02.2025 г., точка 21 на Комисията по чл. 17, ал. 1, т. 1 от ЗОЗЗ към Областна дирекция „Земеделие” – Благоевград, се произнася по процедура, която не е предмет на заявление рег. индекс АО-2061/04.11.2024 г. на МЗХ. Посочва се, че към заявлението е приложено Решение № 43-ОС/26.07.2024 г. на Регионална инспекция по околна среда и водите–Благоевград, в което са обединени няколко инвестиционни намерения на О. Г – обособяване на велотрасе с дължина 1 370 м, подобряване на селскостопански път и облагородяване на пространството около натурален басейн в поземлен имот с идентификатор 49432.30.33 по КККР на с. Мосомище. Също така се цитира, че подаденото заявление рег. индекс АО-2061/04.11.2024 г. на МЗХ е за инвестиционно намерение 3, описано в стр. 2 от Решение № 43-ОС/26.07.2024 г. на Регионална инспекция по околна среда и водите – Благоевград, а именно:

- Демонтаж на стара и монтаж на беседка със стоманена конструкция, покрита с дървена обшивка и битумни керемиди и дървени пейки 250/250 см (по спецификация), включително единични бетонови основи;

- Доставка и монтаж на типова дървена пергола с пейки;

- Доставка и мантаж пейки паркови – метална конструкция и дървени седалки;

- Доставка и монтаж на оборудване за открита площадка за фитнес включващо мултифункционален фитнес тренажор – лежанка за коремни и гръбни преси, лост двоен, успоредка, комбиниран фитнес уред за долна част на тялото;

- Доставка, полагане и трамбоване на речен камък (1-3 см) за настилка под пергола, беседка и пътеки;

- Доставка, полагане и трамбоване на пясък за настилка под фитнес уреди;

- Доставка на дървени шезлонги;

- Ремонт на съществуваща химическа тоалетна с размер 2,40/2,40 м с приспособяване на едната част за инвалиди; Отпадъчните води ще се заустват в изгребна яма, за обслужването й ще бъде сключен договор с лицензиран оператор;

- Доставка и монтаж на фургон за съблекални с приспособяване на дамски и мъжко отделение;

- Доставка и монтаж на нови велостоянки за 5 броя колела;

- Доставка и монтаж на кош за отпадъци

Възражението от Кмета на Община Гоце Делчев, чрез Областна дирекция „Земеделие“ – Благоевград (рег. индекс 66-1097/25.03.2025 г. на МЗХ) е с искане, комисията да преразгледа решението си, което да се придържа към заявлението, подадено от Община Гоце Делчев с вх. № АО-2061/04.11.2024 г. на МЗХ.

Комисията по чл. 17, ал. 1, т. 1 от ЗОЗЗ към Областна дирекция „Земеделие” – гр. Благоевград се е произнесла с Решение № ПО-10-02/27.02.2025 г., точка 21 освен за инвестиционното намерение, което се предвижда да бъде реализирано в поземлен имот с идентификатор 49432.31.33 по КККР на с. Мосомище, но и за инвестиционното намерение и в поземлен имот с идентификатор 49432.30.104 по КККР на с. Мосомище, който е предмет на друг етап от реализирането му.

След обстойна проверка на приложената документация, както и след извършена служебна проверка в общодостъпната информационна система, за земеделската земя, в обхвата на поземлен имот с идентификатор 49432.31.33 по КККР на с. Мосомище, се установи, че има наличие на извършени мероприятия (обособена нова водна площ и сграда). В случай че се установи наличие на описаните дейности, установени в имота, е необходимо да бъде представена документация, доказваща проведена процедура по реда на чл. 44 от Закона за опазване на земеделските земи.

Видно и от представената ситуационна схема за разполагане на временните обекти (приложена към възражението), инвестиционното намерение на О. Г., което се предвижда да бъде реализирано в исканата площ от 242 кв. м в поземлен имот с идентификатор 49432.31.33 по КККР на с. Мосомище, е както следва: Пергола дървена с пейка – двойна; Кошче – 6 бр.; Беседка – 1 бр.; Пейка – 3 бр.; Площадка за велосипеди – 15 бр. стойки; WC + WC за инвалиди; Съблекални – мъже и жени; Открита площадка за фитнес; Шезлонги (дървени) – 26 бр.; Нов сондажен кладенец; Сглобяем басейн; Пешеходни алеи с речен камък; Площадка за контейнери за смет. Част от описаните обекти не представляват временни обекти по смисъла на Закона за устройствено на територията.

От гореизложеното се установява, че земята е необходима за подобряване на пространството около басейна (естествен минерален басейн в ПИ 49432.31.34).

Във връзка с гореизложеното и предвид вида на част от обектите, посочени в решението на РИОСВ – Благоевград и ситуационната схема, Комисията за земеделските земи счита, че не следва да се провежда процедурата за временно ползване на обекта, а да се проведе процедура за промяна на предназначението на земята за неземеделски нужди.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**